open-index/open-wikipedia-markdown huggingface dataset:
बागमती प्रदेश

बाग्मती प्रदेश नेपाल के एगो प्रदेश ह जवन 20 सितम्बर 2015 के अस्तित्व में आइल। इ प्रदेश में १३ गो जिला सभ बाड़े। प्रदेश के राजधानी हेटौड़ा के राखल गइल बा। ई प्रदेश के अस्थायी नाम प्रदेश संख्या ३ रहल आ अस्थायी राजधानी हेटौड़ा रहल। १२ जनवरी २०२० के प्रदेश सभा में निर्वाचन भइल आ बहुमत से ई प्रदेश के नाम बाग्मती प्रदेश आ स्थायी राजधानी हेटौड़ा कऽ दिहल गइल।
बाग्मती प्रदेश अधिकतर पहाड़ी आ हिमालयी क्षेत्र में फैलल बा। इऽ प्रदेश के मात्र १ गो जिला दक्षिण में आके भारत से सटल बा। नेपाल कि राष्ट्रीय राजधानी भी एहि प्रदेश में आवेला।

इऽ प्रदेश में १३ गो जिला कुल बाड़े:

# भक्तपुर जिला
# चितवन जिला
# धादिंग जिला
# दोलखा जिला
# काठमांडू जिला
# काभ्रेपलांचोक जिला
# ललितपुर जिला
# मकवानपुर जिला
# नुवाकोट जिला
# रामेछाप जिला
# रसुआ जिला
# सिंधुली जिला
# सिंधुपालचोक जिला
पद्मावत (फिलिम)

***पद्मावती*** हाल में रिलीज होखे वाली, हिंदी भाषा में बनल, एगो भारतीय फिलिम बा जेकर डाइरेक्टर संजय लीला भंसाली बाने। भंसाली आ वायकाम 18 मोशन पिक्चर्स के द्वारा ई फिलिम बनावल जा रहल बाटे। फिलिम में रानी पद्मावती के रूप में मुख्य रोल दीपिका पादुकोण कइले बाड़ी। इनके अलावा फिलिम में मुख्य भूमिका में रणवीर सिंह आ शाहिद कपूर बा लोग। 

पहिले ई फिलिम 17 नवंबर 2017 के रिलीज होखे वाला रहल बिबाद के चलते अब एकरा रिलीज के तारिख टार के 1 दिसंबर क दिहल गइल बा।

## कहानी
फिलिम के कहानी *पद्मावत* में बर्णित कथा के आधार पर बा। कथा के मोताबिक पद्मावती मेवाड़ के राजा रावल रतन सिंह के रानी रहली। 1303 में तुरुक राजा अल्लाउद्दीन खिलजी चित्तौड़ के किला पर घेरा डरलें। कथा में बतावल जाला की ऊ रानी पद्मावती के हासिल करे खातिर ई हमला कइले रहलें।

## कलाकार

* दीपिका पादुकोण रानी पद्मावती के रोल में
* रणवीर सिंह अल्लाउद्दीन खिलजी के रोल में
* शाहिद कपूर रावल रतन सिंह के रोल में
* संजय दत्त 
* अदिति राव हैदरी कमला देवी के रोल में
* डैनी डैनजोप्पा
* जिम सरभ मालिक काफ़ूर के रोल में
* सोनू सूद

## बिबाद
साल 2017 के जनवरी महीना में जब एह फिलिम के शूटिंग जयगढ़ के किला में चालू रहल, राजपूत करणी सेना के लोग एह फिलिम के बिरोध में प्रदर्शन कइल आ उनहन लोग के दावा रहे की भंसाली एह में गलत-सलत चीज देखवले बाने। फिलिम के सेट पर उतपात मचावे के कोसिस भी कइल गइल।

6 मार्च 2017 के इहे संगठन के लोग चित्तौड़गढ़ किला में दोबारा उतपात मचावल आ रानी पद्मिनी के महल के शीशा तूर दिहल। भारतीय पुरातत्व बिभाग के अनुसार ई शीसा सभ लगभग चालिस बरिस पुरान रहलें। 15 मार्च 2017 के नामालुम लोगन के झुंड कोल्हापुर में एकरे शूटिंग पर हमला कइल आ सेट पर आगि लगा दिहल जेकरे कारन बहुत सारा पहिनावा के चीज आ गहना जर गइल।

## संगीत
फिलिम के गाना सभ के संगीतकार संजय लीला भंसाली बाने आ श्रेया घोषाल के आवाज में गाना के झलक रिलीज हो चुकल बा। घोषाल एह फिलिम के चार गो गाना गवले बाड़ी, एह में दीपिका पादुकोण पर फिल्मावल गइल, राजस्थानी नाच घूमर के साथे गावल गइल गाना भी सामिल बाटे।

## संदर्भ

## बाहरी कड़ी
* 
* पद्मावती बालीवुड हंगामा पर।

श्रेणी:2017 के फिलिम
श्रेणी:2010 के दशक के हिंदी-फिलिम
श्रेणी:भारतीय फिलिम
श्रेणी:भारतीय इतिहासी फिलिम
आइएमडीबी

***आइएमडीबी*** (IMDb) भा पूरा नाँव ***इंटरनेट मूवी डेटाबेस***, फिलिम, टीवी धारावाहिक, बीडियोगेम आ एह सभ से जुड़ल लोग के जीवनी नियर चीजन के इंटरनेट आधारित डेटाबेस बाटे। ई *[[अमेजन.कॉम]]* के सहायक (सब्सिडरी) कंपनी के रूप में बा।

## संदर्भ

## बाहरी कड़ी

*  – ऑफिशियल वेबसाइट

श्रेणी:अमेरिकी कंपनी
रानी पद्मिनी

230px|thumb|अठारहवीं सदी में बनावल गइल एगो पेंटिंग में देखावल पद्मावती
**रानी पद्मिनी** भा **पद्मावती** कथा-कहानी में बर्णित, तेरहवीं-चौदहवीं सदी के समय के एगो रानी रहली जिनके बारे में साहित्य में बिबरन मलिक मुहम्मद जायसी के *[[पद्मावत]]* नाँव के काब्य में मिले ला, जवन कि उनके सभसे नीक काब्य रचना मानल जाला। एह काब्य के मोताबिक - पद्मावती भा पद्मिनी, सिंघल देस के राजकुमारी रहली। चित्तौड़ के राजा रतनसेन उनका बारे में हिरामन नाँव के सुग्गा से सुन के उनके प्रेम करे लगलें आ उनसे बियाह कइलें। पद्मिनी के बारे में दिल्ली सल्तनत के सुलतान अलाउद्दीन ख़िलजी भी सुन के उनका पावे के कोसिस कइलें आ चित्तौड़ के किला के घेरा डरलें। एह बीच, कुंभलनेर के राजा देवपाल के साथे भइल एगो लड़ाई में रतनसेन के मउअत हो गइल। कथा के अनुसार, अलाउद्दीन खिलजी से बचे खाती पद्मिनी आ उनके साथ राजपूत औरत लोग जौहर (खुद के जरा लिहल) कइ लिहल।

इतिहास में एह कहानी के बैधता के कौनों परमान ना मिले ला। हालाँकि, अलाउद्दीन खिलजी द्वारा किला के घेरा डारे के बात इतिहासी चीज मानल जाला। बाद के कहानी सभ में पद्मिनी के जौहर के कई तरह से बिबरन दिहल गइल बा आ उपन्यास, सीरियल आ फिलिम सभ में एह कहानी के आधार बनावल गइल बा। राजस्थान में एगो किला में इनका नाँव पर महल भी बा, कहल जाला कि हेइजे अलाउद्दीन पहिली बेर पद्मिनी के छाहीं पानी में देखलें आ लोभित हो गइलें।

## संदर्भ

श्रेणी:कथा में बर्णित भारत के लोग
कर्णाली प्रदेश

**कर्णाली प्रदेश** नेपाल के सात प्रदेशवन में से एगो प्रदेश ह।

ए प्रदेश में 10 गो जिला कुल बाड़न:

350px|right
इऽ प्रदेश के जिला सभ:
# दैलेख जिला
# डोल्पा जिला
# हुम्ला जिला
# जाजरकोट जिला
# जुम्ला जिला
# कालीकोट जिला
# मुगु जिला
# रुकुम जिला (पश्चिमी हिस्सा)
# सल्यान जिला
# सुर्खेत जिला

श्रेणी:नेपाल के प्रदेश सभ
श्रेणी:प्रदेश संख्या 6
सुदूरपश्चिम प्रदेश

**सुदूर पच्छिम प्रदेश** () नेपाल के सात प्रदेशवन में से एगो ह जवन नेपाल के सब से पश्चिम में स्थित बा।

ए प्रदेश में 9 गो जिला सभ बाड़न:
350px|right
# अछाम जिला
# बैतडी जिला
# बझांग जिला
# बाजुरा जिला
# डडेलधुरा जिला
# दार्चुला जिला
# डोटी जिला
# कैलाली जिला
# कंचनपुर जिला

## संदर्भ

श्रेणी:नेपाल के प्रदेश सभ
श्रेणी:प्रदेश संख्या 7
पाकिस्तान के सभसे ढेर जनसंख्या वाला शहरन के लिस्ट

**[[पाकिस्तान]] के सभसे ढेर जनसंख्या वाला शहरन के लिस्ट**, साल 2017 के जनसंख्या आँकड़ा के हिसाब से दिहल गइल बा:

## इहो देखल जाय
* भारत के शहर

## संदर्भ

श्रेणी:पाकिस्तान के शहर
श्रेणी:देस अनुसार शहर
श्रेणी:पाकिस्तान
सनी लियोनी

**करनजीत कौर वोहरा** (जनम: 13 मई 1981) जिनके **सनी लियोनी** भा **सनी लियोन** के नाँव से जानल जाला, सुरुआत में अश्लील (पोर्न) फिलिम में काम करे वाली आ बाद में हिंदी सिनेमा में काम करे वाली ऐक्ट्रेस बाड़ी। लियोनी के जनम कनाडा के ओंटेरियो में एगो सिख परिवार में भइल आ ई कनाडा आ अमेरिका के नागरिक हई। एकरे पहिले ई **करन मल्होत्रा** के नाँव से भी काम कइले बाड़ी।

अपना फिलिमी करियर के अलावा लियोनी कई गो सिंगल इवेंट सभ में भी काम क चुकल बाड़ी। अइसन पहिला शो, एमटीवी के बीडियो म्यूजिक अवार्ड रहल जेह में लियोनी रेड कार्पेट रिपोर्टर के काम कइली। साल 2011 में बिग बॉस के पाँचवाँ सीजन में प्रतिभागी रहली आ वर्तमान में ई एमटीवी के *स्प्लिट्सविला* कार्यक्रम के होस्ट के रूप में काम क रहल बाड़ी।

साल 2012 में ऊ पूजा भट्ट के कामुक थ्रिलर *जिस्म 2* (2012) से बॉलीवुड डेब्यू कइली आ मुख्यधारा के एक्टिंग पर फोकस बदल दिहली जेकरा बाद *जैकपॉट* (2013), *रागिनी एमएमएस 2* (2014), *एक पहेली लीला* (2015), *तेरा इंतेजार* (2017), आ 2019 में मलयालम फिलिम *मधुरा राजा* अइलीं सन।

अपना अभिनय कैरियर के अलावा ऊ अमेरिकन कैंसर सोसाइटी खातिर पइसा जुटावे खातिर रॉक 'एन' रोल लॉस एंजिल्स हाफ-मैराथन समेत अउरियो कई ठे एक्टिविज्म अभियान सभ के हिस्सा रहल बाड़ी आ *पीपुल फॉर द एथिकल ट्रीटमेंट ऑफ एनिमल्स* (पेटा) के बिज्ञापन खातिर भी पोज दे चुकल बाड़ी अभियान में बचावल गइल कुकुर के साथे, जवना में पालतू जानवर मालिकन के प्रोत्साहित कइल जाला कि ऊ लोग अपना बिल्ली आ कुकुरन के स्पायिंग आ न्युट्रेशन करावे।

## शुरुआती जिनगी
करनजीत कौर वोहरा के जनम 13 मई 1981 के ओंटारियो के सार्निया में सिख भारतीय पंजाबी माता-पिता के घरे भइल। छोट लइकी के रूप में ऊ खुद के टॉम्बो बतावे वाली रहली, बहुत एथलेटिक रहली आ लड़िकन के साथे स्ट्रीट हॉकी खेलें।

भले, ई परिवार सिख रहल, इनके माता-पिता इनके कैथोलिक स्कूल में दाखिला करवलें काहें से कि इनके पब्लिक स्कूल में जाए के असुरक्षित मानल गइल। जब ऊ 13 बरिस के रहली तब इनके परिवार एक साल बाद फोर्ट ग्राटिओट, मिशिगन आ फिर लेक फॉरेस्ट, कैलिफोर्निया आ गइल, इनके दादा-दादी के सपना पूरा कइलस कि मय परिवार एक्के जगह एक साथ रहे। इनके पहिला चुंबन के अनुभव 11 के बरिस के उमिर में भइल, 16 बरिस के उमिर में एगो बास्केटबॉल खिलाड़ी के साथे कुंवारीपन गँवा दिहली आ 18 बरिस के उमिर में इनके अपना उभयलिंगीता के पता चलल।

## फिल्मोग्राफी
### भारतीय फिलिम

### नेपाली फिलिम

### बांग्लादेशी फिलिम

### म्यूजिक बीडियो

## अमेरिकी फिलिम

### पोर्नोग्राफिक फिलिम

## टीवी

## वेब सीरीज

### अउरी दूसर मीडिया अपीयरेंस

## अवार्ड आ नॉमिनेशन

## संदर्भ

श्रेणी:जियत लोग
श्रेणी:1981 में जनम
श्रेणी:अमेरिका के लोग
श्रेणी:अमेरिकी फिलिम ऐक्ट्रेस
कराची

**कराची** पाकिस्तान के सिंध प्रांत के राजधानी आ जनसंख्या के हिसाब से पाकिस्तान के सभसे बड़हन शहर बा। ई दुनिया के छठवाँ सभसे ढेर जनसंख्या वाला शहर आ आठवाँ मेट्रो शहर भी बा आ एकरा के *[[बैस्विक शहर|बीटा सिटी]]* के दर्जा दिहल जाला। ई पाकिस्तान के आर्थिक राजधानी हवे आ उद्योग आ फाइनेंस के क्षेत्र में ई पाकिस्तान के सभसे ढेर महत्त्व वाला शहर हऽ। ई पाकिस्तान के सभसे ढेर बिबिधता वाला शहर (*कास्मोपौलिटन सिटी*) के रूप में भी देखल जाला आ पाकिस्तान के परिवहन आ बानिज-ब्यापार में एह शहर के बहुत महत्व बा। इहाँ दू गो प्रमुख बंदरगाह बाने आ इहँवे पाकिस्तान के सभसे ब्यस्त रहे वाला हवाईअड्डा भी बा।


श्रेणी:पाकिस्तान के शहर
श्रेणी:एशिया के शहर
लाहौर

**लाहौर** (; ) पाकिस्तान के पंजाब प्रांत के राजधानी हवे। जनसंख्या के हिसाब से ई कराची के बाद पाकिस्तान के दुसरका सभसे बड़हन शहर हवे। पाकिस्तानी पंजाब के उत्तरी-पूरबी हिस्सा में, भारत देस के पंजाब प्रांत के सीमा के लगहीं ई शहर बसल बाटे। लाहौर के गिनती दुनिया के *[[बैस्विक शहर|बीटा-सिटी]]* सभ में होला, आ ई पाकिस्तान के सभसे धनी शहर सभ में आवे ला जहाँ के जीडीपी 2014 के अनुमान $58.14 बिलियन (PPP पर) रहल।

लाहौर के पंजाब क्षेत्र के सांकृतिक राजधानी के रूप में जानल जाला, आ दुनिया के सभसे बड़हन पंजाबी शहर हवे। शहर के लमहर इतिहास बा आ ई हिंदू शाही, गजनवी, गोरी आ दिल्ली सल्तनत के शासन में रहल बा। मुगल काल में ई अपना चरम पर चहुँपल आ कई बरिस ले राजधानी भी रहल। एकरे बाद एह पर नादिर शाह के कब्जा हो गइल। कई ताकतन के बीच में संघर्ष जारी रहल आ ई शहर सिख साम्राज्य के राजधानी भी बनल। अंग्रेजी राज में ई पंजाब प्रांत के राजधानी बनावल गइल। भारत आ पाकिस्तान के आजादी के लड़ाई में लाहौर शहर एगो प्रमुख केंद्र रहल आ पाकिस्तान के अलगा देस बनावे के प्रस्ताव लाहौरे में पास कइल गइल रहल। 1947 में पाकिस्तान बने के बाद लाहौर के पाकिस्तानी पंजाब के राजधानी बनावल गइल।

## भूगोल

लाहौर के भूगोलीय लोकेशन 31°15′—31°45′ N आ 74°01′—74°39′ E पर बा आ एकरे उत्तर आ पुरुब में शेखूपुरा जिला, पुरुब में वाघा आ दक्खिन में कसूर जिला बाटे। रावी नदी एह शहर के उत्तर से बहे ले। शहर के कुल एरिया  बाटे।

### जलवायु

लाहौर कुछ-सूखा जलवायु वाला इलाका (कोपेन के जलवायु बर्गीकरण में *BSh*) में पड़े ला। सभसे गरम महीना जून के होला जब औसत ऊपरी तापमान आराम से  के पार ले चहुँप जाला। मानसून के बरखा वाला सीजन जून के एकदम अंत में सुरू होखे ला आ सभसे नम महीना जुलाई के होला, भारी बरखा, झंझावात आ बादर फाटे नियर घटना एही महिन्ना में होखे लीं। सभसे ठंढा महिन्ना जनवरी के होला आ एह महीना में कोहरा भी पड़े ला।

शहर में अबतक के रिकार्ड हाई तापमान  बा जे 30 मई 1944 के दर्ज कइल गइल रहल।  तापमान 10 जून 2007 के दर्ज भइल रहल। चूँकि ई तापमान शेड में (छाहें) दर्ज कइल जाला, मौसम बिभाग के कहनाम रहल कि सीधे घाम में गर्मी के इंडेक्स  रहल होखी। सभसे कम रिकार्ड तापमान  13 जनवरी 1967 के दर्ज कइल गइल। सभसे ढेर बरखा, 24-घंटा के दौरान,  13 अगस्त 2008 के दर्ज कइल गइल। एकरे अलावा 26 फरवरी 2011 के बरखा आ पाथर परे के घटना में  जलपात भइल आ पहिली बेर हेतना पाथर दर्ज कइल गइल।

## संदर्भ


श्रेणी:पाकिस्तान के शहर
सत्यपाल मलिक

**सत्यपाल मलिक** एगो भारतीय राजनीतिक नेता बाड़ें। मलिक लोकसभा आ राज्यसभा के सांसद रह चुकल बाड़ें आ बिहार, जम्मूकाश्मीर, गोवा आ मेघालय के राज्यपाल रह चुकल बाड़ें।

## जीवन
सत्यपाल मलिक के जनम उत्तर प्रदेश के मेरठ जिला के एगो गाँव में (अब बागपत जिला) एक ठो मध्यमबर्ग के परिवार में भइल। मेरठ कालेज से इनके पढ़ाई भइल। मलिक राजनीति में आवे से पहिले बीए एलएलबी के पढ़ाई कइलेन।

## कैरियर
मलिक एकरे पहिले लोकसभा आ राज्य सभा दुनों में सांसद रह चुकल बाने। नउवीं लोकसभा में ई अलीगढ सीट से जीत के चहुँपल रहलें आ 1989 से 1991 तक ले सांसद रहलें। एकरे पहिले इनके उत्तर प्रदेश से राज्यसभा के सांसद के रूप में चुनल गइल रहे आ एह पद पर 1980 से 1989 तक ले रहलें।

बिहार के राज्यपाल नियुक्त होखे से ठीक पहिले सत्यपाल मलिक, भाजपा के उपाध्यक्ष (वाइस-प्रेसिडेंट) रहलें।

## संदर्भ

श्रेणी:जियत लोग
श्रेणी:1946 में जनम
श्रेणी:बिहार के राज्यपाल
श्रेणी:भारतीय जनता पार्टी के नेता
श्रेणी:उत्तर प्रदेश के लोग
कैटालोनिया

**कैटालोनिया** यूरोप के स्पेन देस में एगो खुदशासी समुदाय बाटे। हाल में इहाँ स्पेन से अलगा होखे खाती जनमतसंग्रह करावल गइल बा। कैटालोनिया के राजधानी आ सभसे बड़ शहर बार्सीलोना बा। बार्सीलोना, स्पेन के दुसरा सभसे बड़हन शहर भी हवे।

इहाँ प्रमुख भाषा, कातलान आ स्पेनी बा। एकरे अलावा ओसितान भाषा के कुछ बोली भी काफी मात्रा में बोलल जालीं।

## भूगोल

कैटेलोनिया, आइबेरियाई प्रायदीप के हिस्सा हवे आ एकरे उत्तरी-पुरबी माथे पर बा। एकरे उत्तर में पिरेनीज के पहाड़ आ पूरुब ओर भूमध्यसागर पड़े ला।

## नोट


## संदर्भ

श्रेणी:स्पेन
श्रेणी:यूरोप के भूगोल
जनसंख्या अनुसार उत्तर प्रदेश के शहरन के लिस्ट

**उत्तर प्रदेश** भारत के उत्तरी बिचला हिस्सा में एगो राज्य बाटे जेकर उत्तरी सीमा नेपाल से सटे ला आ ई हिमाचल प्रदेश, दिल्ली, हरियाणा, राजस्थान, मध्य प्रदेश, छत्तीसगढ़, झारखंड, आ बिहार नियर भारतीय राज्यन के साथे सीमा बनावे ला। ई भारत के सभसे ढेर जनसंख्या वाला राज्य भी हवे आ क्षेत्रफल के हिसाब से भारत में एकर चउथा अस्थान बाटे।

उत्तर प्रदेश कुल अठारह गो मंडल आ 75 गो जिला में बिभाजित बा। इहाँ के जनसँख्या घनत्व भी ढेर बा। इहाँ भारत के 16.49 प्रतिशत जनसंख्या निवास करे ले। एही कारण एह राज्य में बड़हन साइज के शहर सभ के संख्या भी ढेर बा।

## शहरन के लिस्ट

## कुछ अन्य शहर (अच्छर क्रम में)
* अकबरपुर, कानपुर देहात
* अग्रवाल मंडी
* अछनेरा
* अजीजपुर
* अझुवा
* अतरौलिया
* अतरौली
* अतर्रा
* अदरी
* अनपरा
* अनूपशहर
* अमिला
* अमिलो, आजमगढ़
* अमीनगर सराय
* अमेठी
* अलीगंज
* अहरौरा
* आगरा
* आनंदनगर
* औरंगाबाद बांगर
* औरस
* औरैया
* कम्पिल
* कल्याणपुर, उत्तर प्रदेश
* काकोरी
* कायमगंज
* कालपी
* कोरवा, उत्तर प्रदेश
* खलीलाबाद
* खाँनवा
* खीरी
* गोकुल
* गोरखपुर
* गोवर्धन
* चरखारी
* चुनार
* चौरी चौरा
* जमानिया
* जायस
* ज्ञानपुर
* दिलदारनगर, गाजीपुर
* देवबंद
* नगीना
* नरोरा
* नाकुर
* फतेहपुर सीकरी
* बछराँव
* बछरावां
* बबराला
* बबीना, उत्तर प्रदेश
* बबेरू
* बरसाना
* बहज़ोई
* बहेरी
* बागपत
* बाराबंकी
* बाह
* बिठूर
* बिलासपुर, उत्तर प्रदेश
* मऊ
* मऊरानीपुर
* महोबा
* मुबारकपुर
* मुरसान
* रसड़ा
* राजेसुल्तानपुर
* राबर्ट्सगंज
* विंध्याचल
* वृंदावन
* शंकरगढ़
* शिकारपुर, मुजफ्फरनगर
* शिवदासपुर
* सरधना
* सादात, उत्तर प्रदेश
* सैदपुर, गाजीपुर
* हमीरपुर

## इहो देखल जाय
*जनसंख्या अनुसार भारत के शहरन के लिस्ट
*जनसंख्या अनुसार बिहार के शहरन के लिस्ट

## संदर्भ

श्रेणी:उत्तर प्रदेश संबंधी लिस्ट
श्रेणी:उत्तर प्रदेश
उत्तर प्रदेश
श्रेणी:जनसंख्या अनुसार भारत के शहरन के लिस्ट
*
बिग बॉस 11

***बिग बॉस 11*** भारतीय *रियलिटी टीवी* शो *[[बिग बॉस]]* हाल में खतम भइल सीजन बाटे। ई कलर्स टीवी पर 1 अक्टूबर 2017 से प्रसारित होखे सुरू भइल आ एकर फाइनल 14 जनवरी 2018 के भइल। ई धाराबाहिक सोम - सुक 10.30pm आ शनी - अत 9:00pm के समय पर प्रसारित होखत रहल। ई मुख्य प्रसारण के बाद डिजिटल रूप में वायाकॉम के "वूट" नाँव के सुबिधा पर भी देखे खाती उपलब्ध रहल।

सीजन इगारह के बिजेता शिल्पा शिंदे बनली, दुसरा नंबर प हिना खान रहली। प्रतियोगिता के बाकी लोग में से सपना चौधरी बाद में ले चर्चा में रहली।

## संदर्भ


श्रेणी:कलर्स टीवी के कार्यक्रम
बिग बॉस

***बिग बॉस*** (*Bigg Boss*) एगो भारतीय टीवी धारावाहिक बा जे कलर्स टीवी पर प्रसारित होला। ई एक ठो *[[रियलिटी टीवी|रियलिटी शो]]* हवे आ साल 2007 में एकर प्रसारण चालू भइल रहे। एह प्रोग्राम के मूल आइडिया नीदरलैंड के प्रोग्राम *बिग ब्रदर* के नकल के रूप में बा। पछिला 11 सालन में, अबतक ले *बिग बॉस* के 10 गो सीजन आ एक ठो *स्पिन ऑफ* पूरा भ चुकल बा आ 1 अक्टूबर 2017 से एकर नया सीजन *[[बिग बॉस 11]]* सुरू भइल बा जेकर फाइनल साल 2018 में होखी।

सीजन 11, पड़ोसी थीम पर आधारित बाटे आ एकर मोटो बा *ये है बिग बॉस 11 और पड़ोसी आ रहे हैं बजाने 12*।

## कांसेप्ट

## इहो देखल जाय
* *[[बिग बॉस 11]]*

## संदर्भ

श्रेणी:कलर्स टीवी के कार्यक्रम

श्रेणी:भारतीय टेलीविजन धारावाहिक
रोकथाम गिरफ्तारी

**रोकथाम गिरफ्तारी** भा **रोकथाम नजरबंदी** (अंग्रेजी: Preventive detention, हिंदी: निवारक निरोध) अइसन कानूनी तरीका हवे जेकरे तहत केहू ब्यक्ति के दंड देवे खाती ना बलुक अपराध होखे से रोके खाती पहिलहीं गिरफ्तार क लिहल जाला। आमतौर पर अइसन लोग जिन्हन लोग के अपराध के इतिहास होखे, अपराध करे से रोके खाती गिरफ्तार कइल जा सके ला, हालाँकि राज्य अइसन कानून भी बना सके ला जेकरे तहत अइसन ब्यक्ति के भी गिरफ्तार कइल जा सके जेकर कवनो अपराधिक इतिहास न होखे।

एह से मिलत-जुलत चीज संदेह पर गिरफ्तारी भा *रिमांड* पर लिहल होला। दिमागी हालत खराब होखे पर, पागलपन से बाकी लोग के बचावे खाती भी केहू के गिरफ्तार कइल जा सके ला।

## भारत में निवारक निरोध
भारत में निवारक निरोध, यानी रोकथामी गिरफ्तारी, अधिकतम छह महीना खाती कइल जा सके ला। तीन महीना के बाद गिरफ्तारी के समीक्षा के प्राबिधान भी होला।

इंदिरा गाँधी द्वारा लगावल गइल इमरजेंसी के दौरान अइसन क़ानून *मेंटेनेंस ऑफ सिक्योरिटी एक्ट* जेकरा के *मीसा* के नाँव से परसिद्धी मिलल, साल 1971 में ले आइल गइल रहे।

## संदर्भ

श्रेणी:भारत में कानून
इमरजेंसी (भारत)

भारत में, **इमरजेंसी** 21 महीना के समय (1975 से 1978 के बीच) के दौर रहल जब तत्कालीन परधानमंत्री इंदिरा गाँधी देस में *अंदरूनी उथल-पुथल* के स्थिति से बचाव के नाँव पर इमरजेंसी लागू कइले रहली। आधिकारी तौर पर, राष्ट्रपति फखरुद्दीन अली द्वारा घोषित कइल गइल ई इमरजेंसी संबिधान के अनुच्छेद 352(1) के तहत लगावल गइल रहल आ 25 जून 1975 से 21 मार्च 1977 ले लागू रहल। 

इमरजेंसी लगावे के आदेस, इलाहाबाद हाईकोर्ट के ओह कानूनी जजमेंट के ठीक बाद भइल जेह में इंदिरा गांधी के, चुनाव में गलत तरीका के इस्तेमाल के दोसी करार दिहल गइल आ उनके चुनाव रद्द क दिहल गइल, एकरे कारण उनके परधानमंत्री बनल रहे पर खतरा आ परल। 

इमरजेंसी के दौरान, बिरोधी पार्टी के नेता लोग के जेल भेजल गइल आ प्रेस आ मीडिया पर कई तरह के सेंसर लगावल गइल। इमरजेंसी के दौर के आजाद भारत के इतिहास के सभसे बिबादित दौर मानल जाला। यही समय, जबरियन नसबंदी करावे के अभियान चलावल गइल जेकर करता-धर्ता संजय गाँधी रहलें। इमरजेंसी के दौर के बाद में भइल समीक्षा में अइसन परमान भी मिलल बतावल जाला कि इंदिरा गाँधी कुछ समय खाती इमरजेंसी लगावे के योजना में रहली, हालाँकि एकर अवधि बढ़त चल गइल। इमरजेंसी के दौर के आलोचना, साहित्य आ मीडिया में बहुत भइल बा।

## संदर्भ

श्रेणी:इंदिरा गाँधी
श्रेणी:आजाद भारत
गोलमाल अगेन

***गोलमाल अगेन*** रोहित शेट्टी के निर्देशन में बनल, जल्दिये रिलीज होखे वाली हिंदी कॉमेडी फिलिम बा। एह में मुख्य भूमिका में अजय देवगन, परिणिति चोपड़ा, तब्बू, अरशद वारसी, कुणाल खेमू, तुषार कपूर, श्रेयस तलपडे आ नील नितिन मुकेश बा लोग। 

ई गोलमाल सीरीज के चउथी फिलिम बा। रोहित शेट्टी के साथ अजय देवगन के ई दसवीं फिलिम होखी। फिलिम के शूटिंग जुलाई 2016 में सुरू भइल आ मार्च 2017 में मुख्य फोटोग्राफी मुंबई में भइल। दीपावली के मोका पर, 20 अक्टूबर 2017 के ई फिलिम रिलीज होखी। .

## कलाकार

*अजय देवगन, गोपाल के रोल में
*परिणिति चोपड़ा प्रियंका के रोल में
*तब्बू रुक्मिणी के रोल में
*अरशद वारसी माधव के रोल में
*तुषार कपूर लकी के रोल में
*श्रेयस तलपडे लक्ष्मण के रोल में
*कुणाल खेमू लक्षमन के रोल में
*प्रकाश राज शेरू भाई के रोल में
*नील नितिन मुकेश, पप्पू के रोल में
*जॉनी लीवर, पप्पी भाई के रोल में
*मुकेश तिवारी, वसूली भाई के रोल में
*संजय मिश्रा, बबली भाई के रोल में
*मुरली शर्मा, इंस्पेक्टर दांडे के रोल में

### रिलीज
दिपावली के मोका पर, 20 अक्टूबर 2017 के ई फिलिम रिलीज होखे के घोषणा कइल गइल बा।

## संदर्भ

## बाहरी कड़ी
* 

श्रेणी:2017 के फिलिम
श्रेणी:हिंदी-भाषा के फिलिम
रोहिंग्या

**रोहिंग्या लोग**, जिनहन लोग के इतिहासी रूप से **अराकानी इंडियन** भी कहल जाला, म्यांमार (बर्मा) के रखाइन प्रांत आ आसपास के इलाका में बसल राज्यबिहीन लोग बाटे। इनहन लोग के बर्मा में नागरिकता नइखे। रोहिंग्या लोग के ज्यादातर जनसंख्या मुसलमान बा जबकि एह में से कुछ लोग हिंदू धर्म माने ला। यूनाइटेड नेशंस द्वारा एह लोग के दुनिया के सभसे उत्पीड़ित लोग के रूप में चिन्हित कइल गइल बा आ एगो अनुमान के मोताबिक 2016 के बाद से सुरू भइल संकट के पहिले एह इलाका में लगभग 10 लाख रोहिंग्या लोग रहत रहल। संकट सुरू होखे के बाद से लगभग 5 लाख से ढेर रोहिंग्या लोग बर्मा से भाग के बांग्लादेस में जा के शरण लिहले बा। हालाँकि, हाल में म्यांमार सरकार एह लोग के वापसी के आश्वासन भी दिहले बा।

## संदर्भ

श्रेणी:म्याँमार
श्रेणी:एशियाई लोग
स्वच्छ भारत अभियान

**स्वच्छ भारत अभियान** भारत सरकार द्वारा चलावल जा रहल, देसब्यापी अभियान बा, जे भारत के सहरी आ देहाती इलाका सभ में सफाई के बढ़ावा देवे के मकसद से सुरू कइल गइल बा। अभियान (मिशन) के दू हिस्सा में बाँटल गइल बा, देहाती इलाका खाती ई पेयजल आ स्वच्छता मंत्रालय द्वारा आ शहरी इलाका में आवास आ नगरीय मामिला के मंत्रालय द्वारा चलावल जा रहल बा।

एह अभियान के तीन साल पूरा हो चुकल बा। नया लक्ष्य के साथ एकरा तहत चल रहल योजना सभ के आगे बढ़ावल जा रहल बा। भारत सरकार एकरे खाती सेस भी लगवले बा आ 2014-15 में 2559.42 करोड़ आ 2015-16 में 12,300 करोड़ सरकार के खाता में वसूल भइल।

## संदर्भ

श्रेणी:नरेंद्र मोदी प्रशासन के सुरू कइल चीज
श्रेणी:भारत में सरकारी योजना
श्रेणी:भारत
गूगल वर्कस्पेस

**गूगल वर्कस्पेस** (पहिले G Suite, आ ओकरा पहिले Google Apps) क्लाउड कंप्यूटिंग, काम करे के टूल (औजार), सॉफ्टवेयर आ प्रोडक्ट के एगो समूह ह। एकरा के गूगल बनवले आ बेचेला। एह में जीमेल, गूगल कॉन्टैक्ट्स, गूगल कैलेंडर, गूगल मीट आ गूगल चैट नियन चीज सभ सामिल बा।
गूगल ड्राइव डाटा रखे खातिर बा। गूगल डॉक्स एडिटर (जइसे Docs, Sheets, Slides) कंटेंट बनावे खातिर बा। यूजर आ सेवा के देखरेख खातिर एगो एडमिन पैनल दिहल जाला। संस्करण के हिसाब से गूगल वर्कस्पेस में जैमबोर्ड (डिजिटल व्हाइटबोर्ड) आ वॉइस (फोन सेवा) जइसन ऐड-ऑन के सुविधा भी हो सकेला।

एजुकेशन संस्करण में गूगल क्लासरूम नाम के लर्निंग प्लेटफॉर्म जुड़ल जेकर नाम अब बदला के वर्कस्पेस फॉर एजुकेशन हो गइल बा। एह में पहिले गूगल करेंट्स भी रहत रहे, जवन कर्मचारी लोग के जोड़ के रखे में मदद करत रहे।

ई सगरी सेवा में से बहुत कुछ आम लोग के फ्री गूगल (Gmail) खाता पर मुफ्ते में मिलेला। बाकिर गूगलवर्कस्पेस में कुछ खास सुविधा होला। जइसे डोमेन वाला ईमेल पता (जइसे @yourcompany.com), अनलिमिटेड ड्राइव स्टोरेज के विकल्प, एडमिन टूल आ एडवांस सेटिंग, आ 24x7 फोन आ ईमेल सहायता।

गूगल वर्कस्पेस के शुरुआत फरवरी 2006 में Gmail for Your Domain के नाम से भइल। ओही साल ई गूगल एप्स फॉर योअर डोमेन बन गइल।
2016 में एकर नाम जी सूट (G Suite) रखल गइल। फेर 2020 में ई Google Workspace बन गइल।

अक्टूबर 2021 तक गूगल वर्कस्पेस के 9 मिलियन बिजनेस ग्राहक रहलें। एजुकेशन वाला यूजर 170 मिलियन से अधिक हो गइल रहलें।

श्रेणी:गूगल सॉफ्टवेयर
सुषमा स्वराज

**सुषमा स्वराज** (14 फरवरी 1952 – 6 अगस्त 2019) एगो भारतीय राजनीतिक नेता रहली आ भारत के बिदेस मंत्री आ लोकसभा में बिपक्ष के नेता रह चुकल रहली।

## संदर्भ

## बाहरी कड़ी

श्रेणी:1952 में जनम
श्रेणी:पंजाबी लोग
श्रेणी:हरियाणा के लोग
श्रेणी:भारतीय जनता पार्टी के नेता
श्रेणी:भारत के बिदेसमंत्री
दीनदयाल उपाध्याय

**दीनदयाल उपाध्याय** (25 सितंबर 1916 - 11 फरवरी 1968) एगो भारतीय नेता रहलें। उपाध्याय, भारतीय जनसंघ के अध्यक्ष रहलें, भारतीय जनसंघ से बर्तमान भारतीय जनता पार्टी (भाजपा) के उदै भइल हवे।

उपाध्याय, राष्ट्रीय स्वयंसेवक संघ से जुड़ल रहलें। संपादक के रूप में *राष्ट्र धर्म* आ *पांचजन्य* आ *स्वदेश* नियर पत्र-पत्रिका सभ के सुरुआत आ संपादन कइलें।

## संदर्भ

श्रेणी:1916 में जनम
श्रेणी:1968 में निधन
श्रेणी:उत्तर प्रदेश के लोग
काज़ुओ इशिगुरो

210px|thumb|साल 2005 में इशिगुरो
**काज़ुओ इशिगुरो** (जनम 8 नवंबर 1954) एगो जापानी-ब्रिटिश लेखक बाने। मुख्य रूप से उपन्यास, कहानी आ स्क्रीनप्ले लिखे खाति इनके परसिद्धि बा। इनके परिवार 1960 में जापान से इंग्लैंड चलि आइल, जब इनके उमिर पाँच बरिस रहल।

इशिगुरो के परसिद्ध उपन्यास सभ में *द रिमेन्स ऑफ़ द डे* आ *नेवर लेट मी गो* बाने। इनके साल 2017 के नोबल पुरस्कार दिहल जाए के घोषणा भइल बा।

## संदर्भ

श्रेणी:जियत लोग
श्रेणी:1954 में जनम
श्रेणी:अंग्रेजी-भाषा के उपन्यासकार
श्रेणी:ब्रिटिश लेखक
श्रेणी:जापान के लोग
श्रेणी:ब्रिटिश लोग
मौत

**मउअत** भा **मौत** (हिंदी: *मृत्यु*, अंग्रेजी: *Death*) एगो जीवधारी के जिंदा रखे वाला सगरी क्रिया सभ के रुक गइले के स्थिति हवे। जीवबिग्यानी हिसाब से अइसन सगरी जीवीय क्रिया सभ जे कवनो जीवधारी के जिंदा रखें लीं, कौनों कारण बस अगर रुक जायँ तब ऊ जीवधारी मू जाला। बुढ़ापा (उमिर बढ़ के पूरा हो गइल), दुसरा शिकारी जीव के शिकार बन गइल, पोषण के कमी, बेमारी, आत्महत्या, हत्या, भुखमरी, शरीर में पानी के कमी, एक्सीडेंट या फिर घातक चोट के बाद ट्रामा नियर बिबिध कारण से मौत हो सके ला। मू जाए के बाद जीवधारी के शरीर कुछ समय के बाद खराब होखे आ सरे सुरू हो जाला आ अंत में नष्ट हो जाला।

मौत, या आमतौर पर आदमी सभ के मौत, एगो दुःखद चीज के रूप में देखल जाला। अइसन स्थिति, मानवी लगाव के कारण होले। एही वजह से, मनुष्य भा अन्य कई सामाजिक आ भावनाप्रधान जीव सभ में ई खाली भर एगो जीवबैज्ञानिक घटना भर ना होला बलुक एकर भावनात्मक आ सामाजिक पहलू भी महत्व के चीज बा। मौत के भय, डिप्रेसन, दुःख, भावनात्मक दर्द, करुना, दया नियर कई मनोबिग्यानी आ भावना संबंधी चीज मौत से जुड़ल बा। मौत के डर, अकेले कई तरह के चीज खाती जिम्मेदार कारण मानल जाला, कहीं-कहीं ई जीव के सर्वाइवल तक खाती महत्व के चीज मानल जाला।

कई गो संस्कृति सभ में मौत के बाद दोबारा जनम लेवे, यानी पुनर्जनम के मान्यता भी चलनसार बा। मनुष्य के मौत के बाद ओकरे अंतिम क्रियाकरम के भी अलग-अलग जगह अलग-अलग तरीका बा।

## संदर्भ


श्रेणी:जीव बिज्ञान
श्रेणी:समाज
अमित शाह

230px|thumb|अमित शाह, 2025 में
**अमित शाह** (22 अक्टूबर 1964) एगो भारतीय राजनीतिक नेता बाने आ वर्तमान समय में भारत क होम मिनिस्टर (गृह मंत्री) बाड़ें।

## संदर्भ

श्रेणी:जियत लोग
श्रेणी:1964 में जनम
श्रेणी:गुजराती लोग
श्रेणी:भारतीय जनता पार्टी के नेता
श्रेणी:भारतीय सांसद 2024-2029
अरुण जेटली

**अरुण जेटली** (28 दिसंबर 1952 - 24 अगस्त 2019) एगो भारतीय वकील आ राजनीतिक नेता रहलें। जेटली भाजपा के नेता रहलें आ भारत के बित्तमंत्री आ कारपोरेट मामिला के मंत्री आ अउरी महत्वके मंत्रालय सम्हार चुकल रहलें।

## संदर्भ

श्रेणी:जियत लोग
श्रेणी:1952 में जनम
श्रेणी:दिल्ली के लोग
श्रेणी:भारतीय जनता पार्टी के नेता
श्रेणी:2019 में निधन
निर्मला सीतारमन

**निर्मला सीतारमण** (जनम 18 अगस्त 1959) एगो भारतीय राजनीतिक नेता बाड़ी। सीतारमण, भाजपा के नेता हई आ वर्तमान में भारत के वित्त मंत्री बाड़ी।

## संदर्भ

श्रेणी:जियत लोग
श्रेणी:1959 में जनम
श्रेणी:भारतीय जनता पार्टी के नेता
कल्पना पटवारी

**कल्पना पटवारी** एगो भारतीय लोकगीत गायिका आ प्लेबैक सिंगर बाड़ी। कल्पना आसाम से बाड़ी आ असमिया के आलावा कई दूसर भाषा सभ में भी गीत गावे ली जेह में भोजपुरी प्रमुख बा। पटवारी, उस्ताद गुलाम मुस्तफ़ा ख़ान के चेला बाड़ी इ आ *ब्रह्मपुत्र भूपेन हजारिका बिधा* से परभावित भइल बाड़ी। इहाँके लगभग 30 गो अलग-अलग भाषा सभ में गीत गा चुकल बाड़ी। साल 2008 में पटवारी *एनडीटीवी इमैजिन* के एगो रियलिटी शो *जूनून कुछ कर दिखाने का* में लउकली। कई गो भोजपुरी आ बॉलीवुड फिलिम सभ में भी आपन आवाज दे चुकल बाड़ी हालाँकि, इनकर गीत मुख्य रूप से भोजपुरी में सभसे ढेर चलनसार भइल बा। एगो इंटरवियू में पटवारी राजनीति में भी आवे के इच्छा बतवली, उनके मोताबिक एकरा ज़रिया भोजपुरी खाती कुछ काम करे के बा, आ ऊ भिखारी ठाकुर आ भोजपुरी भाषा पर काम करे के इच्छा जतवले बाड़ी।

## संदर्भ

श्रेणी:जियत लोग
श्रेणी:1978 में जनम
श्रेणी:आसाम के लोग
श्रेणी:भारतीय लोकगीत गायिका
सोनिया गांधी

**सोनिया गांधी** (9 दिसंबर 1946) एगो भारतीय राजनीतिक नेता बाड़ी। सोनिया गांधी के जनम इटली में भइल आ ई 1998 से वर्तमान ले भारतीय राष्ट्रीय कांग्रेस के अध्यक्ष बाड़ी। गांधी, भारत के भूतपूर्व परधानमंत्री राजीव गांधी के बिधवा हई।

1991 में राजीव गांधी के हत्या के बाद कांग्रेस के लोग इनका के राजनीति में आवे के अनुरोध कइल जेकरा के ई ओह समय ना मनली। अंत में 1997 में राजनीति में आवे खाती तइयार भ गइली; 1998 में ई कांग्रेस के अध्यक्ष चुन लिहल गइली।

साल 2004 से, लोकसभा में सत्ता में रहल यूनाइटेड प्रोग्रेसिव एलायंस (यूपीए), के अध्यक्ष रहली। जब इनका के सितंबर 2010 में चउथी बेर चुनल गइल, कांग्रेस के 125-साल के इतिहास में सभसे ढेर समय ले रहे वाली अध्यक्ष बन गइली। इनके बिदेस में जनमल होखे के मुद्दा पर बहुत बिबाद भइल। 

इटली के बिजनेसमैन, ओट्टावियो क्वात्रोची के साथे इनके दोस्ती के ऊपर भी बिबाद रहल बा, क्वात्रोची बोफोर्स खरीद के बिचौलिया के भूमिका में रहलें। सोनिया गांधी, कांग्रेस के पाँचवी अइसन अध्यक्ष हई जे बिदेस में पैदा भइल होखे, हालाँकि आजादी के बाद ऊ अइसन पहिली बेकति बाड़ी। साल 2010 में फ़ोर्ब्स के सभसे ताकतवर महिला सभ के लिस्ट में गांधी 9वाँ अस्थान पर रहली।

## संदर्भ

श्रेणी:जियत लोग
श्रेणी:भारत के राजनीतिक नेता
श्रेणी:भारतीय राष्ट्रीय कांग्रेस के नेता
श्रेणी:1946 में जनम
श्रेणी:भारत के लोग
राजनाथ सिंह

**राजनाथ सिंह** (जनम 10 जुलाई 1951) एगो भारतीय राजनीतिक नेता आ वर्तमान में भारत के रक्षामंत्री बाने। एकरे पहिले ई उत्तर प्रदेश के मुख्यमंत्री तथा भारत के गृह मंत्री भी रह चुकल बाने ।

## संदर्भ

श्रेणी:जियत लोग
श्रेणी:1951 में जनम
श्रेणी:भारतीय जनता पार्टी के नेता
श्रेणी:उत्तर प्रदेश के लोग
श्रेणी:उत्तर प्रदेश के मुख्यमंत्री
श्रेणी:भारतीय सांसद 2024-2029
योगेंद्र यादव

**योगेंद्र यादव** एगो भारतीय सामाजिक कार्यकर्ता, चुनाव बिस्लेषक, एकेडेमिक आ राजनीतिक नेता बाने। यादव सीएसडीएस में 2004 से फेलो बाने आ एकरे पहिले यूजीसी के मेंबर रह चुकल बाने। शिक्षा के अधिकार अधिनियम पर राष्ट्रीय सलाहकार समीति के सदस्य भी रहलें, एह पद पर इनका के यूपीए सरकार नियुक्त कइले रहल। साल 2015 तक ले यादव आम आदमी पार्टी के राष्ट्रीय कार्यकारणी के सदस्य रहलें।

स्वराज अभियान आ जय किसान आंदोलन के संस्थापक सदस्य बाने।

## संदर्भ

श्रेणी:जियत लोग
श्रेणी:1963 में जनम
श्रेणी:भारत के राजनीतिक नेता
श्रेणी:हरियाणा के लोग
श्रेणी:जेएनयू के पुराछात्र
श्रेणी:भारत के लोग
मुकेश अंबानी

**मुकेश अंबानी** (जनम 19 अप्रैल 1957) एगो भारतीय बिजनेस हस्ती बाने जे, मार्केट बैलू के हिसाब से भारत के सभसे बड़हन कंपनी, रिलायंस इंडस्ट्रीज लिमिटेड के चेयरमैन, मैनेजिंग डाइरेक्टर आ सभसे बड़ शेयरधारक बाने।

## संदर्भ

श्रेणी:जियत लोग
श्रेणी:1957 में जनम
श्रेणी:भारतीय बिजनेसमैन
दिग्विजय सिंह

**दिग्विजय सिंह** (जनम 28 फरवरी 1947) एगो भारतीय राजनीतिक नेता बाने। सिंह, भारतीय राष्ट्रीय कांग्रेस के नेता हवें आ वतर्मान में राज्यसभा सांसद बाने जबकि एकरे पहिले ई मध्य प्रदेश के मुख्यमंत्री रह चुकल बाने।

## संदर्भ

श्रेणी:जियत लोग
श्रेणी:1947 में जनम
श्रेणी:मध्य प्रदेश के लोग
महेंद्र सिंह धोनी

**महेंद्र सिंह धोनी** (जनम: 7 जुलाई 1981) एक ठो भारतीय अंतरराष्ट्रीय क्रिकेट खिलाड़ी आ पूर्व कप्तान हवें, जे भारत के राष्ट्रीय टीम के हर फॉर्मेट (टेस्ट, वनडे, आ टी-20) में कप्तानी कइले रहलें। ऊ चेन्नई सुपर किंग्स (CSK) टीम के भी कप्तान रह चुकल बाड़ें आ आईपीएल (इंडियन प्रीमियर लीग) में उनका टीम के कई बार चैंपियन बनवले बाड़ें।

## शुरुआती जिनगी
धोनी के जनम 7 जुलाई 1981 के रांची, बिहार (अब झारखंड), भारत में भइल। ऊ पढ़ाई के दौरान फुटबॉल गोलकीपर रहले, बाकिर बाद में क्रिकेट में रुचि बढ़ल आ ऊ विकेटकीपर-बल्लेबाज बन गइलें।

## इंटरनेशनल कैरियर
धोनी के अंतरराष्ट्रीय डेब्यू 23 दिसंबर 2004 के बांग्लादेश खिलाफ वनडे मैच से भइल। ऊ जल्दीये आक्रामक बल्लेबाजी आ शांत स्वभाव से सबके ध्यान खींचले।

टी-20 वर्ल्ड कप 2007 – भारत के कप्तान बना के जीत दिलवले। आईसीसी क्रिकेट वर्ल्ड कप 2011 – भारत के 28 साल बाद वर्ल्ड कप जितवले, आ फाइनल में नाबाद 91 रन बना के जीत दिलवले। चैम्पियंस ट्रॉफी 2013 – भारत के कप्तान के रूप में जीत। भारत के पहिला कप्तान जे तीनों ICC ट्रॉफी जितले।

धोनी के शांत दिमाग आ मैच फिनिश करे के क्षमता के कारण ऊ "कैप्टन कूल" के नाम से जानल जालें।

## खेल के इस्टाइल
महेंद्र सिंह धोनी एक दाहिना हाथ के बल्लेबाज आ विकेटकीपर हवें। ऊ पारंपरिक बल्लेबाजी तकनीक से हटके अपन खास शैली में खेललें, जेहमें ऊ लॉन्ग-ऑन, लॉन्ग-ऑफ आ मिडविकेट दिशा में ताकतवर शॉट लगावेलन। ऊ शॉर्ट बॉल पर पुल आ हुक शॉट बढ़िया खेलेलन आ बॉलर्स पर दबाव बनावेलन।

धोनी के बैट पकड़ के तरीका खास बा—ऊ हैंडल के नीचे से मजबूत ग्रिप बना के ताकत से शॉट लगावेलन। ऊ 'हेलिकॉप्टर शॉट' खातिर मशहूर बाड़ें, जे उनकर दोस्त संतोष लाल सिखवले रहलें। धोनी के मैच फिनिश करे के हुनर खास बा, आ ऊ तेज रनिंग खातिर भी जानल जालें।

विकेटकीपिंग में उनका तेज रिफ्लेक्स के सराहना मिलल बा, हालाँकि कभी-कभार तकनीकी कमी के आलोचनो भइल बा। कप्तान के रूप में ऊ अनोखा सोच, सहजता आ शांत मिजाज खातिर जानल जालें, आ एही चलते उनका "कैप्टन कूल" कहल जाला।

## संदर्भ

श्रेणी:जियत लोग
श्रेणी:1981 में जनम
श्रेणी:भारतीय क्रिकेट खेलाड़ी
श्रेणी:झारखंड के लोग
सुरुज देवता

**सुरुज देवता** दुनिया के कई धर्म आ संस्कृति सभ में आकाश के प्राकृतिक पिंड सुरुज के देवता रूप में कल्पित कइल रूप हवें। आमतौर पर एह देवता के आकाश में रहे वाला आ शक्तिमान ताकत मानल जाला।

श्रेणी:देवी-देवता
श्रेणी:कथा
सूर्य देव

**सूर्य** भा **सूर्य्य** संस्कृत भाषा आ हिंदी में सुरुज के नाँव हवे। एकरे अलावा ई दक्खिन एशियाई क्षेत्र के धर्म सभ में देवता के रूप में पूजल जालें।

## संदर्भ

श्रेणी:दक्खिन एशिया के संस्कृति
श्रेणी:हिंदू देवी-देवता
श्रेणी:जैन धर्म
श्रेणी:बौद्ध धर्म
मिथिला

**मिथिला** भारत में उत्तरी-पूरबी बिहार आ एकरा से सटल नेपाल के दक्खिनी इलाका हवे जहाँ के भाषा मैथिली हवे। एह सांस्कृतिक क्षेत्र के उत्तर में नेपाल, पुरुब ओर बंगाल, दक्खिन में मगध क्षेत्र आ पच्छिम में भोजपुरी क्षेत्र से सीमा बने ला।

## संदर्भ

श्रेणी:भारत के सांस्कृतिक क्षेत्र
श्रेणी:बिहार के भूगोल
श्रेणी:नेपाल के भूगोल
शशि थरूर

**शशि थरूर** (जनम 9 मार्च 1956) एगो भारतीय लेखक, राजनीतिक नेता आ भूतपूर्व डिप्लोमैट बाने। मनमोहन सिंह सरकार में थरूर मानव संसाधन बिकास मंत्रालय आ बिदेस मंत्रालय में राज्यमंत्री के पद पर रहलें। एकरे पहिले थरूर यूनाइटेड नेशंस के संचार आ जन जानकारी खाती अंडर सेक्रेटरी पद पर रहि चुकल बाने।

## संदर्भ

श्रेणी:जियत लोग
श्रेणी:1956 में जनम
श्रेणी:भारत के राजनीतिक नेता
श्रेणी:भारतीय लेखक
श्रेणी:भारत के लोग
सलमान ख़ुर्शीद

**सलमान खुर्शीद** (जनम 1 जनवरी 1953) एगो भारतीय राजनीतिक नेता, कानून के जानकार आ लेखक बाने। भारतीय राष्ट्रीय कांग्रेस के नेता के रूप में, ख़ुरशीद 2009 में फरूखाबाद सीट से लोकसभा के सांसद चुनल गइल रहलें। एकरे पहिले दसवीं लोकसभा में भी सांसद रहलें।

मनमोहन सरकार में खुर्शीद, बिदेस मंत्री रहलें आ पहिले 1991 में बाणिज्य मंत्री के पद पर भी रहलें। अपना राजनितिक कैरियर के सुरुआत ऊ इंदिरा गाँधी के जमाना में प्रधानमंत्री कार्यालय में स्पेशल ड्यूटी अफसर के रूप में कइले रहलें।

## संदर्भ

श्रेणी:जियत लोग
श्रेणी:1953 में जनम
श्रेणी:भारतीय राष्ट्रीय कांग्रेस के नेता
श्रेणी:भारत के बिदेसमंत्री
श्रेणी:उत्तर प्रदेश के लोग
सुदामा पांडे 'धूमिल'

**सुदामा पांडे "धूमिल"** (9 नवंबर 1936 – 10 फरवरी 1975) हिंदी भाषा के कवि रहलें। बनारस के धूमिल हिंदी साहित्य के साठोत्तरी पीढ़ी के प्रमुख कवी मानल जालें, आ उनके बागी तेवर खातिर जानल जाला।

धूमिल के जिनगी रहत, खाली एक ठो कबिता-संग्रह छपल *संसद से सड़क तक* आ दुसरा संग्रह मरे के बाद छपल, *कल सुनना मुझे*, दुसरका खातिर उनके साहित्य अकादमी के पुरस्कार मिलल।

धूमिल के निधन 38 बरिस के उमिर में ब्रेन ट्यूमर (दिमागी गाँठ) से हो गइल।

## जिनगी
धूमिल के जनम उत्तर प्रदेश के बनारस के लगे खेवली नाँव के गाँव में 9 नवंबर 1936 के भइल। उनके नाँव सुदामा पांडे रहल आ ऊ एक ठो निचला तबका के परिवार से रहलें। 12 बरिस के उमिर में मूरत देवी से बियाह भइल। 1953 में हरहुआ से हाईस्कूल पास कइलें। कमाई करे खातिर कलकत्ता गइलेन आ कुछ दिन मजूरी करे के परल।

बाद में बनारस में आ के इलेक्ट्रानिक्स में आईटीआई क के नोकरी करे लगलें।

असह कपार दरद के सिकाइत पर उनके काशी विश्वविद्यालय के मेडिकल कॉलेज में दाखिल करावल गइल जहाँ डाक्टर लोग दिमाग में गाँठ (ब्रेन ट्यूमर) बतावल। लखनऊ के किंग जार्ज मेडिकल कालेज में भरती करा के आप्रेसन भइल जेकरा बाद कोमा में चल गइलें आ बेहोसी के दसा में 10 फरवरी 1975 के दुनिया से गुजर गइलें।

## परभाव
धूमिल के बागी कवी मानल जाला। आजादी का बाद, यानि उपनिवेशी शासन के खतम होखे के बाद, के राजीनीत के ले के उनुका मन में भयानक त्रास के भाव रहल आ ई उनुका कबिता के प्रमुख बिसयन में से एक रहल बा।

अशोक वाजपेयी के शब्द में: "धूमिल कबिता के मुनासिब कार्रवाई मानें: कबिता खातिर जवन कामचलाऊ रवइया अनेक नया प्रगतिशील लोगन में बा ओकरा से ऊ सर्वथा मुक्त रहलें..." आ "...धूमिल के प्रासंगिकता एह बात में बा कि ऊ अपने कवित्त के आचरण से सिद्ध कइलें कि कबितइयो प्रामाणिक कर्म हवे।"

धूमिल के जयंती हर साल उनका गाँव खेवली में मनावल जाला।

## संदर्भ

## बाहरी कड़ी
* *[https://books.google.co.in/books?id=stVJsblgJXEC&lpg=PA29&dq=%E0%A4%B8%E0%A4%82%E0%A4%B8%E0%A4%A6%20%E0%A4%B8%E0%A5%87%20%E0%A4%B8%E0%A5%9C%E0%A4%95%20%E0%A4%B0%E0%A4%BE%E0%A4%9C%E0%A4%95%E0%A4%AE%E0%A4%B2&pg=PP1#v=onepage&q=%E0%A4%B8%E0%A4%82%E0%A4%B8%E0%A4%A6%20%E0%A4%B8%E0%A5%87%20%E0%A4%B8%E0%A5%9C%E0%A4%95%20%E0%A4%B0%E0%A4%BE%E0%A4%9C%E0%A4%95%E0%A4%AE%E0%A4%B2&f=false संसद से सड़क तक]*, धूमिल, राजकमल प्रकाशन, दिल्ली।  (गूगल किताब पर)
* धूमिल के आवाज में उनके एक ठो कबिता: "शांति पाठ", दिल्ली विश्वविद्यालय के सौजन्य से।

श्रेणी:हिंदी-भाषा के कवि
श्रेणी:भारतीय कवि
श्रेणी:बनारस के लोग
श्रेणी:1936 में जनम
श्रेणी:1975 में निधन
लैटिन

**लैटिन** (अंग्रेजी: Latin) इंडो-यूरोपी भाषा सभ के इटैलियन शाखा के एगो प्राचीन भाषा हवे। ई शास्त्रीय भाषा *(क्लासिकल लैंगुएज)* हवे। लैटिन लिखाई के अच्छर सभ एट्रूस्कन (Etruscan) आ यूनानी अच्छर सभ से बनल हवें जिनहन के मूल फोनेशियन अच्छर हवें।

मूल रूप से ई भाषा इटली के प्रायदीप के लैटियम में बोलल जाय। रोमन रिपब्लिक के भाषा के रूप में ई मजबूत भइल आ पहिले इटली में आ अंत में पूरा रोमन साम्राज्य में प्रभुत्वशाली भाषा बन गइल। देहाती लैटिन *(Vulgar Latin)* से रोमांस भाषा सभ के बिकास भइल जेह में इटैलियन, पुर्तगाली, फ्रांसीसी, आ रोमानियाई नियर भाषा वर्तमान में मौजूद बाड़ी स। लैटिन आ फ्रांसीसी के बहुत सारा शब्द अंग्रेजी में भी चहुँपल बाने आ वर्तमान में भी यूरोपीय धरमशास्त्र में, जीवबिज्ञान में आ यूरोपीय चिकित्सा बिज्ञान में लैटिन आ ग्रीक मूल धातु सभ से शब्द बनावल गइल बाने।

## संदर्भ

श्रेणी:भाषा
श्रेणी:यूरोप के संस्कृति
श्रेणी:रोमन साम्राज्य
साफिर-सिंपसन पैमाना

**साफिर-सिंपसन हरीकेन हवा पैमाना** (Saffir–Simpson hurricane wind scale) जेकरा संछेप में **SSHWS** भी कहल जाला, पच्छिमी गोलार्ध में आवे वाला उष्णकटिबंधी चक्रवात सभ - जिनहन के हरीकेन कहल जाला, के तेजी बतावे वाला पैमाना हवे आ ई अधिकतम लगातार हवा गति के हिसाब से हरीकेन सभ के पाँच श्रेणी में बाँटे ला।

श्रेणी:मौसम बिज्ञान
एडोल्फ हिटलर

**ऍडोल्फ़ हिटलर** (; 20 अप्रैल 1889 – 30 अप्रैल 1945) जर्मन राजनीतिक नेता आ नाज़ी पार्टी के नेता, 1933 से 1945 ले जर्मनी के चांसलर आ 1934 से 1945 तक ले नाज़ी जर्मनी के फ्यूहरर (नेता) रहलें। एगो तानाशाह के रूप में, हिटलरे दुसरा बिस्व जुद्ध के सुरुआत कइलें जब ऊ पोलैंड पर सितंबर 1939 में हमला क दिहलें, जर्मनी में भइल ब्यापक नरसंहार *[[दि होलोकास्ट]]* में इनके केंद्रीय भूमिका रहल।

## संदर्भ

श्रेणी:जर्मनी के लोग
श्रेणी:1889 में जनम
श्रेणी:1945 में निधन
श्रेणी:जर्मन चांसलर
मलानिया ट्रंप

**मलानिया ट्रंप** (; 26 अप्रैल 1970) अमेरिका के *फस्ट लेडी* बाड़ी। साल 2005 में डोनाल्ड ट्रंप से बियाह करे के पहिले ई फैशन मॉडल के काम करें; साल 2016 में ई अपना के "फुल-टाइम मॉम" बतावें।

## संदर्भ

श्रेणी:जियत लोग
श्रेणी:1970 में जनम
श्रेणी:अमेरिका के लोग
उरुआ

230px|thumb|alt=Little owl|छोटका उरुआ भा कुचकुचवा ''(एथेना नॉक्टुआ)''
**उरुआ**, **उरुवा** भा **उल्लू** एगो अकेल रहे वाला आ रात खा शिकार करे वाला चिरई हवे। बैज्ञानिक बरगीकरण के हिसाब से ई *स्ट्रिगीफॉर्मेस* कुल के सदस्य हवे जवना में लगभग 200 प्रजाति पावल जालीं। उरुआ आबादीदार दुनिया के लगभग हर भाग में पावल जालें। इनहन के ऊँच ऊपर उठल बड़हन साइज के कपार, दूरबीनी नजर आ दुतरफा आवाज संबेदन के क्षमता होले, पाँख के बनावट बिना आवाज उड़े में मददगार होले आ तेज नोकदार पंजा शिकार करे खाती सटीक बनावट वाला होखे लें। कुछ प्रजाति अपवाद भी बाड़ी जे दिनों में शिकार करे लीं।

उरुआ के शिकार मुख्य रूप से छोटहन *मैमल*, किरौना, छोट चिरई वगैरह होलीं हालाँकि, इनहन के कुछ प्रजाति मछरी के शिकार भी करे लीं। अंटार्कटिका आ कुछ अउरी बहुत सुदूर टापू सभ के छोड़ के ई बाकी पूरा दुनिया में पावल जालें।

उरुआ सभ के दूगो परिवार में बाँटल जाला: *स्ट्रिगीडाई* भा असली उरुआ सभ, आ *टाईटोनिडाई* परिवार के उरुआ सभ जिनहन के अंग्रेजी में *बार्न-आउल* कहल जाला।

## संदर्भ

## बाहरी कड़ी

* The Owl Pages 


श्रेणी:चिरई परिवार
टाम क्रूज

**टॉम क्रूज़** (Thomas Cruise Mapother IV, जनम 3 जुलाई 1962), एगो अमेरिकी एक्टर आ प्रोड्यूसर बाने। इनके तीन बेर एकेडमी अवार्ड खाती नामांकन भइल बा आ तीन गो गोल्डन ग्लोब अवार्ड जितले बाने। क्रूज 19 बरिस के उमिर में फिलिम *एंडलेस लव* से आपन कैरियर के सुरुआत कइलेन।

1996 से क्रूज के *मिशन इंपासिबल* फिलिम सीरीज में ईथन हंट के किरदार खाती जानल जाला, एह सिरीज के सभसे नया फिलिम *मिशन इंपासिबल - रोग नेशन* साल 2015 में रिलीज भइल रहे।

साल 2012 में क्रूज हॉलीवुड के सभसे ढेर कमाई करे वाला एक्टर रहलें। इनके सोरह गो फिलिम अमेरिका में $10 करोड़ से ढेर के कमाई आ तेईस गो फिलिम सभ पूरा दुनिया में $20 करोड़ से ढेर के कमाई क चुकल बाड़ी स। सितंबर 2017 ले क्रूज के फिलिम अमेरिका आ कनाडा के बाक्स ऑफिस पर $3.7 बिलियन आ दुनिया भर में $9.0 बिलियन से ढेर के कमाई क चुकल बाड़ी स, एह तरीका से क्रूज अमेरिका के आठवाँ सभसे कमाऊ आ दुनिया के कुछ सभसे ढेर कमाऊ एक्टर लोग में शामिल बाने।

साल 1990 में आइल फिलिम *बॉर्न ऑन दि फोर्थ ऑफ जुलाई* में बेस्ट परफार्मेंस खाती; 1997 में *जेरी मैगुरी* में बेस्ट परफार्मेंस एक्टर; आ 2000 में *मैग्नोलिया* खाती सपोर्टिंग रोल में बेस्ट परफार्मेंस खाती इनके गोल्डन ग्लोब अवार्ड मिलल। साल 2002 में इनके *वनीला स्काई* फिलिम खाती सैटर्न अवार्ड फॉर बेस्ट एक्टर मिलल। 2003 में इनकर फिलिम *लास्ट समुराई* के अमेरिकी फिलिम इंस्टीट्यूट के मूवी ऑफ दि इयर अवार्ड मिलल। एही साल, *माइनारिटी रिपोर्ट* खाती इनके एंपायर अवार्ड फॉर दि बेस्ट एक्टर भी मिलल।

## संदर्भ

## बाहरी कड़ी

* 
* Tom Cruise on Twitter
* Tom Cruise on Facebook
* 
* Tom Cruise on WorldCat (libraries)
* 

श्रेणी:जियत लोग
श्रेणी:1962 में जनम
श्रेणी:अमेरिका के लोग
एमिलिया क्लार्क

**एमिलिया क्लार्क** (Emilia Isabelle Euphemia Rose Clarke, जनम 23 अक्टूबर 1986) एगो अंगरेज ऐक्ट्रेस बाड़ी। लंदन में जनमल आ बर्कशायर में पलल-बढ़ल क्लार्क के रूचि एक्टिंग में तब भइल जब ऊ बचपन में *शोव बोट* म्यूजिकल देखली जहाँ इनके बाबूजी साउंड इंजीनियर के रूप में काम करें। क्लार्क ड्रामा सेंटर लंदन में एक्टिंग सिखली आ कई ठो स्टेज एक्टिंग कइली। टीवी पर ई पहिला बेर *डॉक्टर्स* नाँव के सॉप ऑपेरा में लउकली। साल 2010 में इनके फिलिम *ट्रियासिक अटैक* में काम के देख के *स्क्रीन इंटरनेशनल* द्वारा यूके स्टार्स ऑफ टुमारो (भाबिस्य के स्टार) के रूप में नाँव लिहल गइल।

क्लार्क के उपलब्धी तब मिलल जब ई साल 2011 में एचबीओ के धारावाहिक सिरीज *[[गेम ऑफ थ्रोंस]]* में काम कइली। ई धाराबाहिक अभिन ले चल रहल बा। एकरे खाती एमिलिया क्लार्क के तीन गो एमी अवार्ड खाती नामांकन मिलल बा। कई समीक्षा सभ में भी इनके तारीफ़ भइल बाटे।

## निजी जिनगी
क्लार्क लंदन बरो ऑफ इसलिंगटन में रहे ली। इनके लॉस एंजिल्स के वेनिस बीच इलाका में एगो घर भी रहे, जेकरा के ऊ 2016 में खरीदली आ दिसंबर 2020 में बेच दिहली।

साल 2013 में एलुर के दिहल साक्षात्कार में क्लार्क बतवली कि जब ऊ बड़ होखत रहली तब उनकर महतारी के नियम रहे: "नशा मत करऽ, सेक्स मत करऽ आ भौंहा के मत छुआ।" ऊ बतवली कि बचपन में "बिचित्र भौंह होखे" के कारण इनके बुली कइल गइल।

2019 में द न्यू यॉर्कर खातिर लिखल एगो निबंध में क्लार्क खुलासा कइली कि फरवरी 2011 में धमनीविस्फार फटला के कारण सबअराक्नोइड हेमरेज भइल रहे। उनकर तत्काल एंडोवास्कुलर कोइलिंग सर्जरी भइल रहे आ बाद में अफैशिया से पीड़ित रहली, एक समय ऊ उनुका के याद ना कर पावें कि उनुके खुद के नाँव का ह। इनके दूसरा धमनीविस्फार के सर्जरी से इलाज 2013 में भइल।

क्लार्क के 2014 में आस्कमेन के पाठक लोग द्वारा दुनिया के सभसे बेसी चाहल जाए वाली औरत के रूप में चुनल गइल। साल 2015 में इनके एस्क्वायर के सभसे सेक्सी महिला अलाइव के नाँव दिहल गइल आ जीक्यू वुमन ऑफ द ईयर अवार्ड से नवाजल गइल। क्लार्क 2015, 2016 आ 2017 में एफएचएम के दुनिया के 100 सभसे सेक्सी महिला लोग के लिस्ट में सामिल कइल गइल रहली। इनके 2017 में ग्लैमर के बेस्ट ड्रेसड महिला के लिस्ट में भी सामिल कइल गइल।

एक बेर गेम ऑफ थ्रोन्स के अंतिम सीजन पर लपेटल फिल्मांकन, क्लार्क, डेनेरिस टार्गेरियन के भूमिका के यादगार के रूप में, शो में आपन समय के जश्न कलाई पर टैटू के साथ मनवली जेह में उड़त ड्रैगन के तिकड़ी बनल रहे।

## संदर्भ

श्रेणी:जियत लोग
श्रेणी:1986 में जनम
श्रेणी:अंगरेज लोग
सेबास्टियान कुर्त्स

**सेबास्टियान कुर्त्स** (Sebastian Kurz; जनम 27 अगस्त 1986) एगो आस्ट्रियाई राजीनीतिक नेता बाने। कुर्त्स ऑस्ट्रिया के बिदेस मंत्री आ सामाजिक इंटीग्रेशन मंत्री रह चुकल बाने आ जब ऊ साल 2013 बिदेस मंत्री बनलें, यूरोप के सभसे कम उमिर के बिदेस मंत्री रहलें आ इनके उमिर 27 बरिस रहल। मई 2017 में ई ऑस्ट्रियाई पीपल्स पार्टी (ÖVP) के चेयरमैन बनलें आ हाल में भइल चुनाव में एह पार्टी के जीत के बाद अब ऑस्ट्रिया के चांसलर बनिहें।

## संदर्भ

## बाहरी कड़ी

* Personal Website 

श्रेणी:जियत लोग
श्रेणी:1986 में जनम
श्रेणी:ऑस्ट्रिया
गेम ऑफ थ्रोंस

**गेम ऑफ थ्रोंस** एगो अमेरिकी टीवी धाराबाहिक सिरीज बाटे जे एचबीओ चैनल पर प्रसारित होला। साल 2011 में एकर प्रसारण शुरू भइल रहे आ अभिन ले चल रहल बा। ई धारावाहिक जार्ज आर आर मार्टिन के उपन्यास अ सांग ऑफ आइस एंड फायर पर आधारित हवे आ 27 अगस्त 2017 के एकर सातवाँ सीजन खतम भइल। एकर आठवाँ आ अंतिम सीजन, जब आई तब, साल 2018 भा 2019 ले चली।

श्रेणी:अमेरिकी टीवी सिरीज
समास

संस्कृत के भाषा बिज्ञान में **समास** दू गो भा अधिका पद (शब्द) सभ के एक साथे जुड़ के एक पद के रूप ले लेवे कहल जाला। संस्कृत में अइसन समास बहुत मिले लें जे कई शब्द से मिल के बने लें आ अंतिम वाला में बिभक्ति के इस्तेमाल होला, पूरा चीज एकही पद के रूप में इस्तेमाल होला। संस्कृत में समास के रूप में मौजूद शब्द कबो-कबो दस से ढेर शब्दन से मिल के बनल भी हो सके लें।

## नाँव
*[[लघुसिद्धान्तकौमुदी]]* में समास के परिभाषा *समसनं समासः* (*सम्*पूर्वक *असुँ* क्षेपणे) के रूप में दिहल गइल बा, जेकर मतलब होला एक साथ मिला के संछेप कइल। हालाँकि, हर संछेप के समास ना होखे लें बलुक खाली अइसन दसा के समास कहल जाला जब दू भा दू से अधिका पद मिल के एक पद के रूप ले लें।

## प्रकार
संस्कृत भाषा बिज्ञान में पाँच प्रकार के समास बतावल गइल बाने:
* **केवलसमास** - जेकरे कवनों नाँव ना दिहल गइल होखे ऊ बेनाम भा केवलसमास कहल जाला।
* **अव्ययीभाव** - जहाँ पहिला पद अक्सर अव्यव होला आ समास के बाद पूरा पद अव्यय बन जाला।
* **तत्पुरुष** - जेह में अंतिम पद में कौनों बिभक्ति (दूसरी से सतईं बिभक्ति ले) होखे ले। कर्मधारय आ द्विगु नाँव के दू गो समास एही के उपभेद होलें।
* **बहुब्रीहि** - जहाँ समास के बाद दुन्नो (भा सगरी) पद सभ के आपन-आपन अरथ से अलग कौनों तिसरा (अन्य) चीज के ओर इशारा होखे लागे।
* **द्वंद्व** - जहाँ अगर दू गो पद जुड़ें आ दूनों के बराबर महत्त्व होखे आ दुनों मिल के जोड़ा के रूप में एकही पद के रूप में इस्तेमाल होखे लागें। 

## इहो देखल जाय
* समास

श्रेणी:संस्कृत व्याकरण
माटी

[230px|thumb|[जर्मनी में लोएस के मैदानी हिस्सा के माटी]]
230px|thumb|माटी के परत
**माटी** भा **मिट्टी** कई तरह के खनिज पदार्थ, गैस, तरल पदार्थ आ मुर्दा जीवीय पदार्थ अउरी जियतार जीवधारी सभ से बनल चीज होले जेह में पेड़-पौधा, अन्य बनस्पति आ फसल उपजे ले। ई प्राकृतिक रूप से पृथिवी के सभसे ऊपरी परत के रूप में होले जेकरे नीचे ठोस चट्टान होखे ले। माटी के परत वाला हिस्सा के अंग्रेजी में *पेडोस्फीयर* कहल जाला।

पृथिवी पर जीवन के सपोर्ट करे में एकर बहुत महत्व वाली भूमिका होले आ खेती-किसानी के काम में बिसेस तौर पर माटी महत्वपूर्ण होले।

## संदर्भ

श्रेणी:माटी
कार्ल मार्क्स

**कार्ल मार्क्स** (5 मई 1818 – 14 मार्च 1883) एगो जर्मन दार्शनिक, अर्थशास्त्री, राजनीतिक सिद्धांतकार, समाजशास्त्री, पत्रकार आ क्रांतिकारी समाजवादी रहलें। एगो मध्यम-वर्ग के परिवार में जनमल मार्क्स कानून आ दर्शन के पढ़ाई कइलें। इनके, इनकर राजनीतिक लेखन खाती देस निकाला दिहल गइल आ बाकी के जिनगी लंदन में रह के बितावे के परल जहाँ ई जर्मन बिचारक फ्रेडरिष एंगेल्स के साथ मिल के आपन बिचार आगे बढ़वलें आ लेखन जारी रखलें। मार्क्स के सभसे ढेर जानल जाला, 1848 के पंफलेट, *दि कम्युनिस्ट मेनिफेस्टो*, आ तीन भाग में छपल *दास कैपिटल* खातिर। 

इनके बिचार आ लेखन के परभाव बाद के बहुत सारा बिद्वान आ लेखक लोग पर परल आ बाद के जमाना में इनके नाँव पर *मार्क्सवाद* नाँव के बिचारधारा अस्थापित भइल। मार्क्सवाद—मने कि समाज, अर्थशास्त्र आ राजनीति प समेकित रूप से मार्क्स के बिचार आ सिद्धांत—के मानल ई हवे कि मानव समाज के बिकास बर्ग संघर्ष से होखे ला। पूँजीवादी ब्यवस्था में, ई बर्ग संघर्ष शासक बर्ग (बुर्जुआ) आ कामकाजी आ मजूरा बर्ग (जेकरा के प्रोलितेरियेत कहल गइल) जे आपन मेहनत बेच के मजूरी कमाए के काम करे ला, के बीचा में होखे वाला संघर्ष के रूप में सोझा आवे ला। एगो आलोचना बिधि, इतिहासी भौतिकवाद, के इस्तेमाल से मार्क्स ई प्रेडिक्ट कइलें कि जेङऽने पछिला सामाजिक-आर्थिक सिस्टम सभ आतंरिक तनाव पैदा कइलें आ ओही के कारन बिनष्ट भइलें, ठिक ओहिए तरे पूँजीवादो अपना भीतर खुदे टेंशन आ संघर्ष के जनम दिही आ खुदे एकर बिनास हो जाई आ एकर जगह एगो नया सिस्टम लेई: समाजवाद।  मार्क्स खाती, पूँजीवादी ब्यवस्था में, एकरे खुद के अंदरूनी झोल आ क्राइसिस-प्रोन सोभाव के चलते बर्ग प्रतिरोध जनम ली आ ई कामकाजी आ मेहनतकश लोग के अंदर एगो बर्ग होखे के भावना पैदा करी आ अंत में राजनीतिक पावर पर एह लोग के काबिज होसके के बाद समाज में बर्ग-बिहीन आ उत्पादन के आजाद आपसी सहजोग द्वारा निर्मित कम्युनिस्ट ब्यवस्था आई। मार्क्स एकरा के सक्रीय रूप से लागू करे खाती जोर दिहलें आ सलाह दिहलें कि मजदूर बर्ग के बय्वस्थित क्रांतिकारी एक्शन में सामिल होखे के चाहीं जवना से कि पूंजीवाद के हटा के सामाजिक-आर्थिक बिमुक्ति ले आइल जा सके।

मानव इतिहास में कुछ सभसे परभावशाली लोग सभ में मार्क्स के गिनती होला। इनकर काम, अर्थशास्त्र के क्षेत्र में एह कारन भी महत्व के हवे कि मजूरी (श्रम) के बारे में आ पूँजी से श्रम के संबंध के बारे में अर्थशास्त्र के आधुनिक समझ के अधिकतर हिस्सा इनहीं के काम के आधार बना के बनल हवे; इनके काम के तारीफी भी बहुत भइल बा आ आलोचनो बहुत भइल बा। बहुत सारा बुद्धिजीवी, लेबर यूनियन, कलाकार आ राजनीतिक पार्टी सभ, पुरा दुनियाँ भर में मार्क्स के काम से परभावित बाड़ी, कुछ द्वारा इनके बिचार के बदलाव आ सुधार के बाद भी लागू कइल गइल बा। मार्क्स के हवाला बहुधा आधुनिक सामाजिक बिज्ञान सभ के सर्वप्रमुख संरचनानिर्धारक के रूप में दिहल जाला।

## गैलरी

चित्र:Grave of Karl Marx Highgate Cemetery in London 2016 (10).jpg|लंदन में मार्क्स के कब्र
चित्र:Communist countries.svg|कम्युनिस्ट देस सभ
चित्र:Stamps of Germany (BRD) 1968, MiNr 558.jpg|पच्छिमी जर्मनी के टिकट पर


## संदर्भ

## बाहरी कड़ी

* 
* 


श्रेणी:जर्मनी के लोग
श्रेणी:1818 में जनम
श्रेणी:1883 में निधन
रश्मी देसाई

**रश्मी देसाई** (जनम 13 फरवरी 1986) एगो भारतीय ऐक्ट्रेस बाड़ी। कई थे टीवी सीरियल आ क्षेत्रीय सिनेमा के फिलिम सभ में रोल करे वाली देसाई भोजपुरी में भी कई फिलिम सभ में काम क चुकल बाड़ी। आपन कैरियर के सुरुआत बी-ग्रेड के फिलिम सभ से करे वाली देसाई के कलर्स टीवी के धारावाहिक *उतरन* आ &टीवी के धारावाहिक *हमारी अधूरी कहानी* में काम करे से सभसे ढेर परसिद्धी मिलल। देसाई 2012 में *झलक दिखला जा 5*, 2014 में *फियर फैक्टर: खतरों के खिलाड़ी 6* आ 2015 में *नच बलिये 7* नियर रियलिटी शो सभ में प्रतिभागी रहली। देसाई *स्वच्छ सर्वेक्षण 2017* नाँव से चलावल गइल पहल में भी भागीदार रहली जे स्वच्छ भारत मिशन के हिस्सा रहल। , कलर्स टीवी के कार्यक्रम *दिल से दिल तक* में शरवोरी के किरदार क रहल बाड़ी।

## संदर्भ

## बाहरी कड़ी

श्रेणी:जियत लोग
श्रेणी:1986 में जनम
श्रेणी:भोजपुरी सिनेमा के ऐक्ट्रेस लोग
अंतरा बिस्वास

**अंतरा बिस्वास** (जनम 21 नवंबर 1982) जिनके परसिद्ध नाँव **मोनालिसा** हवे, एगो भारतीय ऐक्ट्रेस बाड़ी। प्रमुख रूप से भोजपुरी सिनेमा में काम करे ली।अबतक ले ई 125 गो भोजपुरी फिलिम सभ में काम क चुकल बाड़ी आ हिंदी, बंगाली, तमिल, ओडिया, कन्नड़ आ तेलुगु फिलिम सभ में भी काम कइले बाड़ी। बिस्वास *बिग बॉस 10* (2016) में भी प्रतिभागी रहली।

## इहो देखल जाय
* रानी चटर्जी

## संदर्भ

श्रेणी:जियत लोग
श्रेणी:1982 में जनम
श्रेणी:भोजपुरी सिनेमा के ऐक्ट्रेस लोग
हुक्का

230px|thumb|हुक्का पियत एगो अदमी|alt=हुक्का पियत आदमी
**हुक्का** एगो जुगति हवे जवना से तमाकू पियल जाला आ एह क्रिया में तमाकू भा कबो-कबो गाँजा के धुआँ पानी में से गुजरे ला। एह जुगति के खोज कुछ लोग के मोताबिक भारत में मुगल काल में भइल आ कुछ लोग एकरा के फारस के सफदवी काल के ईजाद बतावे ला।

अउरी अन्य तरह के धूम्रपान से होखे वाला नोकसान के अलावे, हुक्का से इन्फेक्शन के एक बेकती से दुसरे ले फइले के संका बढ़ जाले जब एकही हुक्का कई लोग पिए ला।

## इहो देखल जाय
* सिगरेट
* बीड़ी

श्रेणी:तमाकू
श्रेणी:भारतीय संस्कृति
मेहँदी

230px|thumb|हाथ पर ताजा लागल मेहँदी, सूखे से पहिले|alt=मेहँदी सामने से
**मेहँदी** भा **मेंहदी** एक तरह के सिंगार के चीज हवे। मेहँदी के पौधा होला जेकरे पतई के पीस के बनल पेस्ट से हथोरी पर कलाकारी से डिजाइन बनावल जाला, सूख जाए के बाद एकरा के छोड़ा दिहल जाला आ हथोरी पर एकर डिजाइन लाल रंग में उतर आवे ला जे कई दिन ले बनल रहे ला। मेहदी से सिंगार करे के चलन पुराना समय से चल रहल बा आ अब्बो ई भारतीय उपमहादीप (भारत, पाकिस्तान), अफिरका के कुछ देस आ अरब देस सभ में चलन में बाटे।

श्रेणी:भारतीय संस्कृति
श्रेणी:सिंगार
श्रेणी:कला